stanford-oval/wikipedia huggingface dataset:
Bømlo-nytt

| Bømlo-nytt |
| --- | --- |

Lehtityyppi:  paikallislehti
Kustantaja:  Polaris Media
Levikki:  3 810 (2022)
Perustettu:  1973
Päätoimittaja:  Nils-Tore Sele
Kotikunta:  Bømlo
Kotimaa:  Norja
Kieli:  uusnorja
Aiheesta muualla
Kotisivu
Bømlo-nytt on norjalainen vuonna 1973 perustettu uusnorjankielinen paikallislehti, jonka kotikunta on Bømlo. Lehti ilmestyy kahdesti viikossa ja kuuluu Polaris Media -konserniin.
Aiheesta muualla

Lehden verkkosivut (norjaksi)
Barkerinpuisto

Barkerinpuisto
Barkerinpuisto (ruots. Barkersparken) on Turun keskustassa, Aurajoen rannalla sijaitseva puisto. Pitkä ja kapea puisto on Linnankadun ja Läntisen Rantakadun välissä. Linnankadun vastakkaisella puolella kohoaa Kakolanmäki ja Barkerinpuiston alapäässä on Förin laituri. Puiston pinta-ala on 1,1 hehtaaria.
Vuonna 1987 puistoon pystytettiin kuvanveistäjä Kari Juvan tekemä Turku työllä rakennetaan -niminen patsas.
Historia

Puisto rakennettiin vuonna 1973 entiselle Barkerin tehtaan tontille. Vanhasta tehtailija John Barkerin perustaman tehtaan pihasta säilytettiin muutama puu. Puiden ja pensaiden lisäksi puistoon on istutettu ruusu- ja perennaryhmät ja sen keskellä on leikkipuisto.
Puiston uudistamissuunnitelma

Turun kulttuuripääkaupunkihanke Turku 2011 järjesti Urban Nature -seminaarin 8.–9. syyskuuta 2011. Seminaarin pääluennotsijana oli yhdysvaltalainen maisema-arkkitehti ja nykytaiteilija Martha Schwartz. Osana vierailuaan Schwartz laati suunnitelmaluonnoksen Barkerinpuiston kehittämisestä. Suunnitelmassa puisto on jaettu kolmeen kaarimaiseen alueeseen, joista suurin avautuu joelle päin ja jossa olisi amfiteatterimaiset portaan oleskeluun ja myös pienimuotoisten esitysten seuraamiseen. Kulku Linnankadun puolelta pusitoon järjestettäisiin sujuvasti sekä bussipysäkille että suunnitelmissa olevan Kakolan asuinalueen suuntaan. Jokirannan kanssa samalla tasolla olevalla kolmannelle kaarelle sijoittuisi ympäristötaideteoksia lapsille. lapsille rakennettaisiin myös leikkipaikka.
Suunnitelman kokonaiskustannusarvio on yli 1 miljoonaa euroa. Suunnitelman toteuttamiselle ei ole budjetoitu varoja vuoteen 2015 asti eli suunnitelma on jäissä. Kaupungin edustajan mukaan eri hankkeiden toteuttamiseen vaikuttaa muiden puistojen peruskorjaus. On myös mahdollista, että Barkerinpuiston kehityshanke toteutetaan osissa tai että sitä ei toteuteta ollenkaan.
Browardin piirikunta

Browardin piirikunta (engl. Broward County) on Yhdysvaltojen Floridan osavaltiossa sijaitseva piirikunta. Sen väkiluku oli 1 748 066 vuonna 2010 ja sen pinta-ala on 3 426,08 neliökilometriä. Piirikunnan suurin kaupunki Fort Lauderdale on myös sen hallintokeskus.
Asukkaat

Piirikunnan asukkaista 37,4 prosenttia on valkoisia, 28,7 prosenttia latinalaisamerikkalaisia ja 27,6 prosenttia mustia. 40,8 prosenttia puhuu muita kieliä kuin englantia. 86,5 prosenttia asukkaista on Yhdysvaltain kansalaisia. Piirikunnan väestön keski-ikä on 40,3 vuotta.
Aiheesta muualla

Kuvia tai muita tiedostoja aiheesta Browardin piirikunta Wikimedia Commonsissa
Bhutanin kuninkaallinen yliopisto

| Bhutanin kuninkaallinen yliopisto> འབྲུག་རྒྱལ་འཛིན་གཙུག་ལག་སློབ་སྡེ་ |
| --- | --- |
 engl. Royal University of Bhutan 
Perustettu:  2003
Tyyppi:  julkinen
Kansleri:  Bhutanin kuningas
Sijainti:   Thimphu,  Bhutan
Sivusto:  https://www.rub.edu.bt
Bhutanin kuninkaallinen yliopisto (dzongkhaksi འབྲུག་རྒྱལ་འཛིན་གཙུག་ལག་སློབ་སྡེ་‎, brug rgyal-'dzin gtsug-lag-slob-sde) on Bhutanissa toimiva yliopisto. Sen kanslerina toimii maan kuningas Jigme Khesar Namgyal Wangchuck.
Yliopisto on perustettu vuonna 2003 ja se on Bhutanin ainoa kansallinen yliopisto. Perustamiskirjansa mukaan yliopiston on tarkoitus luoda bhutanilaisille monipuoliset mahdollisuudet opiskella yliopistotasolla sekä tehdä tutkimusta.
Yliopisto koostuu kymmenestä koulusta (engl. college):
Sherubtse-koulu
Kieli- ja kulttuuriopintojen koulu
Gedun kauppakorkeakoulu
Luonnonvarojen koulu
Luonnontieteiden ja teknologian koulu
Jigme Namgyelin tekniikan koulu
Samtsen pedagoginen koulu
Paron pedagoginen koulu
Gyalpozhingin informaatioteknologian koulu
Yonphulan satavuotiskoulu
Barfi!

| Barfi! |
| --- | --- |

Ohjaaja:  Anurag Basu
Käsikirjoittaja:  Anurag Basu
Tuottaja:  Ronnie Screwvala Siddharth Roy Kapur
Säveltäjä:  Pritam
Kuvaaja:  Ravi Varman
Leikkaaja:  Akiv Ali
Pääosat:  Ranbir Kapoor Priyanka Chopra Ileana D’Cruz
Valmistustiedot
Valmistusmaa:  Intia
Tuotantoyhtiö:  UTV Motion Pictures
Levittäjä:  UTV Motion Pictures Netflix
Ensi-ilta:  14. syyskuuta 2012
Kesto:  151 min
Alkuperäiskieli:  hindi
Budjetti:  INR 300 milj.
Aiheesta muualla
IMDb 
AllMovie
Infobox OKNimi-testi OK: 
Barfi! on vuonna 2012 ilmestynyt intialainen hindinkielinen draamakomediaelokuva, jonka on ohjannut Anurag Basu. 1970-luvulle sijoittuva elokuva kertoo kuuromykän Murphy ”Barfi” Johnsonin suhteesta kahteen naiseen, Shrutiin ja autistiseen Jhilmiliin. Pääosia näyttelevät Ranbir Kapoor, Priyanka Chopra ja Ileana D’Cruz.
Barfi! valittiin Intian ehdokkaaksi Oscar-gaalan 2013 parhaan vieraskielisen elokuvan kategoriaan, mutta se ei lopulta selviytynyt kansainvälisistä esikarsinnoista palkintogaalaan asti. Se voitti monia palkintoja eri palkintogaaloissa Intiassa. Filmfare Awards -gaalassa se voitti seitsemän palkintoa, mukaan lukien parhaasta elokuvasta, miespääosasta ja musiikista. Barfi! esitettiin Suomessa Rakkautta ja anarkiaa -elokuvafestivaaleilla.
Näyttelijät

| 0 | 1 | 2 |
| --- | --- | --- |
|  Ranbir Kapoor  | … |  Murphy ”Barfi” Johnson   |
|  Priyanka Chopra  | … |  Jhilmil Chatterjee   |
|  Ileana D’Cruz  | … |  Shruti Ghosh/Sengupta   |
|  Saurabh Shukla  | … |  Sudhanshu Dutta   |
|  Akash Khurana  | … |  Jung Bahadur   |
|  Ashish Vidyarthi  | … |  herra Chatterjee   |
|  Roopa Ganguly  | … |  Shrutin äiti   |
|  Haradhan Bandopadhyay  | … |  Daju   |
|  Uday Tikekar  | … |  Shrutin isä   |
|  Arun Bali  | … |  Jhilmilin isoisä   |
|  Bholaraj Sapkota  | … |  Barfin ystävä   |
|  Jisshu Sengupta  | … |  Ranjit Sengupta   |
|  Sumona Chakravarti  | … |  Shrutin ystävä   |
Soundtrack

Kaikki sävellykset Pritam.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Laulaja(t) | Kesto |  |  |  |  |  |
| 1. | ”Ala Barfi” | Swanand Kirkire | Mohit Chauhan | 5.19 |  |  |  |  |  |
| 2. | ”Main Kya Karoon” | Ashish Pandit | Nikhil Paul George | 4.30 |  |  |  |  |  |
| 3. | ”Kyon” | Neelesh Misra | Papon, Sunidhi Chauhan | 4.26 |  |  |  |  |  |
| 4. | ”Phir Le Aya Dil” | Sayeed Quadri | Arijit Singh | 5.05 |  |  |  |  |  |
| 5. | ”Aashiyan” | Swanand Kirkire | Shreya Ghoshal, Nikhil Paul George | 3.56 |  |  |  |  |  |
| 6. | ”Saawali Si Raat” | Swanand Kirkire | Arijit Singh | 5.08 |  |  |  |  |  |
| 7. | ”Ala Barfi” (Reprise)  | Swanand Kirkire | Swanand Kirkire | 5.41 |  |  |  |  |  |
| 8. | ”Phir Le Aya Dil” (Reprise)  | Sayeed Quadri | Rekha Bhardwaj | 4.45 |  |  |  |  |  |
| 9. | ”Phir Le Aya Dil” (Redux)  | Sayeed Quadri | Shafqat Amanat Ali | 5.03 |  |  |  |  |  |
| 10. | ”Aashiyan” (Solo)  | Swanand Kirkire | Nikhil Paul George | 4.08 |  |  |  |  |  |
| 11. | ”Fataafati” | Amitabh Bhattacharya | Pritam, Ranbir Kapoor | 3.46 |  |  |  |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Barfi! Internet Movie Databasessa (englanniksi)
Barfi! AllMoviessa. (englanniksi)
Biała Podlaska

| Biała Podlaska |
| --- | --- |

 lippu:  vaakuna
 Biała Podlaska
 Koordinaatit: 52°02′0″N, 23°07′00″E 
Valtio:   Puola
Voivodikunta:  Lublin
Piirikunta:  ei piirikuntaa
Perustettu:  1481
Kaupungiksi:  1670
Hallinto:  
 – Kaupunginjohtaja:  Andrzej Czapski
Pinta-ala:  
 – Kokonaispinta-ala:  49,4 km²
Korkeus:  137 m
Väkiluku (2019)  (arvio):  57 170
 – Väestötiheys:  1 157,3 as./km²
Aikavyöhyke:  UTC+1
 – Kesäaika:  UTC+2
Postinumero:  21-500, 21-502, 21-506, 21-527
Suuntanumero(t):  +48 083
 
 https://bialapodlaska.pl 
Infobox OKVirheellinen NIMI-arvo: 
Biała Podlaska on kaupunki Lublinin voivodikunnassa Itä-Puolassa. Kaupungissa asui vuoden 2019 arvion mukaan 57 170 asukasta. Kaupunki sijaitsee valtatie E30:n (Madrid–Pariisi–Berliini–Varsova–Moskova) ja rautatie E-20:n (Pariisi–Moskova) varressa.
Historia

Ensimmäiset maininnat kaupungista löytyvät vuodelta 1481. Jerzy Illinicz perusti 1500-luvun alussayksityisen kaupungin nimeltään Biała (Biały = valkoinen) markkinapaikalle. Keskiajan perinteiden mukaisesti markkinapaikalle rakennettiin pian kirkko.
Vuonna 1569 pienen kaupungin valtaan astui Radziwiłłin suku. Suvun johdolla kaupunki kasvoi ja kehittyi 250 vuotta. Kaupunkia kutsuttiin noihin aikoihin myös nimillä: Herttuan Biała ja Radziwiłłin Biała. Vuonna 1622 Aleksander Ludwik Radziwiłł rakennutti kaupungin suojaksi linnoituksen ja linnan. Vuonna 1628 Krzysztof Ciborowicz Wilski perusti Bialskan akatemian, joka vuosia myöhemmin kuului osaksi Jagiollonian yliopistoa (tuolloin nimenä oli Krakówan akatemia). Samoihin aikoihin kaupunkiin rakennettiin useita kirkkoja sekä sairaala. Nousukausi pysähtyi pohjan sotaan, Ruotsin hyökätessä alueelle vuonna 1655. Hyökkäyksissä kaupunki tuhoutui pahoin. Vuonna 1670 Michał Kazimierz Radziwiłł antoi Biała:lle kaupungin oikeudet sekä vaakunan, missä arkkienkeli Mikael seisoo lohikäärmeen päällä. Kaupunki ja sen linnoitus tuhottiin 1700-luvulla useita kertoja ja jokaisen kerran se rakennettiin uudelleen. Viimein linna jäi raunioksi ja hävitettiin vuonna 1883.
Ensimmäisen maailmansodan jälkeen kaupunkiin syntyi paljon teollisuutta. Toinen maailmansota lopetti kaupungin kasvun ajan, Saksan miehittäessä kaupungin 13. syyskuuta 1939. Saksalaiset vetäytyivät kaupungista 26. syyskuuta Molotov–Ribbentrop-sopimuksen mukaisesti ja puna-armeija marssi kaupunkiin. 28. syyskuuta tehdyn lisäsopimuksen myötä kaupunki siirtyi takaisin saksalaisille 10. lokakuuta, lyhyessä ajassa Neuvostoliiton joukot olivat tyhjentäneet kaikki mahdolliset koneet ja laitteet, joten saksalaiset saivat takaisin vain tyhjät rakennukset.
Sodan jälkeen kaupungin infrastruktuuri on kehittynyt, mutta varsinkin vanhakaupunki on säilyttänyt vanhan puolalaisen rakennustyylin. Vuosina 1975–1998 Biała Podlaska oli Biała Podlaskan voivodikunnan pääkaupunki.
Urheilu

Kaupungissa pelaa jalkapallojoukkue AZS PWSZ Biała Podlaska Puolan pääsarjassa Ekstraklasa. Kaudella 2010 sen sijoitus oli neljäs.
Ystävyyskaupungit

Brest, Valko-Venäjä
Baranavitšy, Valko-Venäjä
Niort, Ranska
Smolensk, Venäjä
Aiheesta muualla

Kuvia tai muita tiedostoja aiheesta Biała Podlaska Wikimedia Commonsissa
Kaupungin viralliset nettisivut (puolaksi)[vanhentunut linkki]
Biała Podlaska - Valokuvia
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Aleksander Ludwik Radziwiłł
Vaakunaa mukaileva patsas
Kävelykatu
Käännös suomeksi
Booker T. Jones

| Booker T>  Jones |
| --- | --- |
 Booker T. Jones esiintymässä Dirty Dozen Brass Bandin kanssa 25. huhtikuuta 2009.
Henkilötiedot
Syntynyt: 12. marraskuuta 1944 (ikä 79) Memphis, Tennessee, Yhdysvallat
Ammatti:  muusikko, lauluntekijä, tuottaja
Muusikko
Aktiivisena:  1961–
Tyylilajit:  rhythm and blues, instrumentaalirock, soul
Soittimet:  Hammond-urut, piano, urut, saksofoni, pasuuna, oboe, kitara ja klaviatuuri 
Levy-yhtiöt:  Atlantic, Stax, Anti-, A&M, MCA, Epic
Palkinnot
 Grammy-palkinto (2007) 
Aiheesta muualla
Kotisivut
  [ Muokkaa Wikidatassa ] [ ohje ]  
Booker T. Jones (s. 12. marraskuuta 1944 Memphis, Tennessee, Yhdysvallat) on yhdysvaltalainen multi-instrumentalisti, säveltäjä ja tuottaja. Hän oli rhythm and blues -yhtyeen Booker T. & the M.G.’sin keulakuva ja Stax Records -levy-yhtiön tuottaja.
Jo varhain Jones osasi soittaa muun muassa oboeta, saksofonia ja pianoa. 16-vuotiaana vuonna 1962 hän sävelsi kappaleen ”Green Onions”.
Vuonna 1992 Jones liitettiin Rock and Roll Hall of Fameen. 11. helmikuuta 2007 hän sai Grammy-palkinnon elämäntyöstään.
Booker T. Jones vieraili Suomessa kesällä 2009 Pori Jazzissa.
Aiheesta muualla

Kuvia tai muita tiedostoja aiheesta Booker T. Jones Wikimedia Commonsissa
Booker T. Jonesin kotisivut (englanniksi)
Bunker Hill Community College

Bunker Hill Community College on kaksivuotinen college, joka sijaitsee Charlestownissa, Massachusettsin osavaltiossa. Charlestown on Bostonin kaupunginosa. Sillä on urbaani kampus ja opiskelijoita on yli 8 500. 650 kansainvälistä opiskelijaa käy BHCC:tä ja he tulevat 94 maasta ja puhuvat yli 75 eri kieltä. Toinen kampus sijaitsee Chelseassa.
Charlestownin kampus avasi ovensa vuonna 1973, entisen vankilan ja Bunkerin mäen taistelun tapahtumapaikalla.
Viime vuosina instituutti on saanut tunnustusta kaupungilta ja osavaltiolta.
College voidaan nähdä elokuvassa Good Will Hunting, paikkana, jossa Robin Williamsin roolihahmo opettaa.
Aiheesta muualla

BHCC:n kotisivu (englanniksi)
Bøn vanha kirkko

| Bøn vanha kirkko Bø gamle kyrkje |
| --- | --- |
 Kirkko vuonna 2004.
Sijainti:  Midt-Telemark
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1100-luku
Materiaali:  kivi
Istumapaikkoja:  150
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Bøn vanha kirkko (norj. Bø gamle kyrkje) on Midt-Telemarkin kunnassa Telemarkin läänissä Norjassa sijaitseva kivinen pitkäkirkko 1100-luvulta.
Aiheesta muualla

Kuvia tai muita tiedostoja aiheesta Bøn vanha kirkko Wikimedia Commonsissa
Bøn kirkko (Nordland)

| Bøn kirkko Bø kirke |
| --- | --- |
 Kirkko vuonna 2006.
Sijainti:  Bø, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1824
Materiaali:  puu
Istumapaikkoja:  370
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Bøn kirkko (norj. Bø kirke) on Bøn kunnassa Nordlandin läänissä Norjassa sijaitseva puinen ristikirkko vuodelta 1824.
Aiheesta muualla

Kuvia tai muita tiedostoja aiheesta Bøn kirkko (Nordland) Wikimedia Commonsissa
Bingen am Rhein

| Bingen am Rhein |
| --- | --- |
 Näkymä Bingeniin Elisenhöheltä
 vaakuna
 Bingen am Rhein
 Koordinaatit: 49°58′00″N, 07°54′00″E 
Valtio:  Saksa
Osavaltio:  Rheinland-Pfalz
Piirikunta:  Mainz-Bingen
Pinta-ala:  
 – Kokonaispinta-ala:  37,74 km²
Korkeus:  89 m
Väkiluku (2007):  26 103
 – Väestötiheys:  691,7 as./km²
 
 www.bingen.de 
Infobox OKVirheellinen NIMI-arvo: 
Bingen am Rhein on 26 103 (1. helmikuuta 2007) asukkaan kaupunki Saksassa Rheinland-Pfalzin osavaltiossa ja Mainz-Bingenin piirikunnassa.
Bingen sijaitsee Reinin ja Nahen yhtymäkohdassa lähellä Mainzin kaupunkia. Bingen on merkittävä jokisatamakaupunki ja rautateiden risteyskohta. Kaupunki on huomattava laadukkaasta viinituotannostaan.
Vuoteen 2010 saakka Bingenissä järjestettiin vuosittain maailman suurimpiin lukeutuva demoskene-tapahtuma Breakpoint.
Tunnettuja bingeniläisiä

Hildegard Bingeniläinen
Kuvagalleria

Näkymä Bingeniin
Kloppin linna
St. Martinin basilika
Aiheesta muualla

Kuvia tai muita tiedostoja aiheesta Bingen am Rhein Wikimedia Commonsissa
Kaupungin viralliset sivut (saksaksi)
Bloodsoaked and Ill-Fated

| Bloodsoaked and Ill-Fated Trollheim’s Grott |
| --- | --- | --- |

Studioalbumin tiedot
 Äänitetty : elo–syyskuu 2002
 Studio : Studio Perkele
 Julkaistu: 2003
 Tyylilaji: black metal
 Kesto: 41.50
 Levy-yhtiö: Woodcut Records
Trollheim’s Grottin muut julkaisut
| Bizarre Troll Technology 2001 | Bloodsoaked and Ill-Fated 2003 | Aligned with the True Death 2018 |
Bloodsoaked and Ill-Fated on suomalaisen black metal -yhtyeen Trollheim’s Grottin toinen studioalbumi. Se on julkaistu vuonna 2003 levymerkillä Woodcut Records.
Kappaleet

Dehumanize – 5.42
Exact Answers and Syndicate Solutions – 4.19
Syndicate Wormcampaign – 5.04
Operation: Lick the Fungus – 5.08
Little Shop of Scalpels – 5.22
Syndicate Haunts You Down – 5.53
Experimentation – 5.34
Addicted to Lethal Injections – 4.48
Kokoonpano

Spellgoth – laulu, kitara
TrollN – rummut
Ruho – kosketinsoitin
Nuklear Korpse – basso
Trist – kitara
Trmnt.xes – kitara (kappale 1)
Infection LL – murinalaulu (kappale 2)
Satanik Jamsen – soolokitara (kappale 2), kitara
Satkis – soolokitara (kappale 4)
Cinatas – laulu (kappale 6)
Arvostelut

Imperiumi: 8+/10
Aiheesta muualla

Bloodsoaked and Ill-Fated Discogsissa. (englanniksi)
Albumi Bloodsoaked and Ill-Fated Encyclopaedia Metallum -sivustolla (englanniksi)
Bmibaby

Bmibabyn logo.
Bmibabyn Boeing 737-300.
Bmibaby (IATA: WW, ICAO: BMI, kutsukoodi: BABY) oli brittiläinen halpalentoyhtiö. Se toimi vuosina 2002–2012. Se oli BMI:n tytäryhtiö. Se perustettiin vuonna 2002 kilpailemaan silloin kasvavilla markkinoilla lyhyiden matkojen halpalennoista. Se tuotti kuitenkin noin sata miljoonaa puntaa tappiota. Yhtiö toimi keskisen Englannin Midlandsin lentokentillä. Vuonna 2012 Lufthansa myi sen British Airwaysille.
Toukokuussa 2012 sen omistaja IAG ilmoitti, että yhtiö lopettaa lentotoiminnan syyskuussa 2012. Emoyhtiö myytiin British Airwaysille, johon sen toiminnot sulautettiin, mutta bmibaby ei kiinnostanut ostajaa.
Aiheesta muualla

Kuvia tai muita tiedostoja aiheesta Bmibaby Wikimedia Commonsissa
Bungo-Ōno

| Bungo-Ōno (豊後大野市) |
| --- | --- |
 Harajirin vesiputous
 lippu:  Symboli
 Bungo-Ōnon sijainti Ōitan prefektuurissa
 Bungo-Ōno
 Koordinaatit: 32°58′41″N, 131°35′06″E 
Valtio:  Japani
Alue:  Kyūshū
Prefektuuri:  Ōitan prefektuuri
Pinta-ala:  
 – Kokonaispinta-ala:  603,14 km²
Väkiluku (08/2019):  35 558
 – Väestötiheys:  59,0 as./km²
Symbolit:  
 – Puu:  Sahatammi
 – Kukka:  Kirsikka (botanzakura)
 
 https://www.bungo-ohno.jp/ 
Infobox OKVirheellinen NIMI-arvo: 
Bungo-Ōno (jap. 豊後大野市, Bungo-Ōno-shi) on Japanin kaupunki Kyūshūn saarella Ōitan prefektuurissa. Se sijaitsee sisämaassa prefektuurin eteläosassa Ōnojoen keski- ja yläjuoksulla Ōitan suurkaupungin eteläpuolella. Kaupungin maasto on kumpuilevaa ja se on kaikista ilmansuunnista vuorten ympäröimä; etelässä se nousee Kyūshūvuorille ja lännessä Ason kalderan aluskukkuloille. Bungo-Ōnossa on 35 558 asukasta (elokuussa 2019) ja sen pinta-ala on 603,14 neliökilometriä.
Edo-kaudella Ōnojoen varsi toimi Okan daimiokunnan vilja-aittana, jonne rakennettiin 1600-luvulla kaksi kastelukanavaa. Bungo-Ōnon ydinaluetta on entinen Mien maaseutukaupunki, joka kehittyi historiallisesti postiasemana (shukuba) ja markkinapaikkana. Nykyinen Bungo-Ōnon kaupunki on hallinnollisena yksikkönä uusi: se perustettiin vuonna 2005, kun Mien, Asajin, Inukain, Ogatan ja Ōnon maaseutukaupungit sekä Chitosen ja Kiyokawan kyläkunnat liitettiin yhteen. Kaupungin nähtävyyksiin kuuluvat muun muassa useat suuret, historialliset kallioveistokset, kuten Sugaon kivibuddhat.
Kaupunkia palvelee JR Kyūshūn Hōhi-päälinja.
Kuvia

Fukō-jin kalliobuddha
Todorobashin silta
Ogata-sanja
Aiheesta muualla

Kuvia tai muita tiedostoja aiheesta Bungo-Ōno Wikimedia Commonsissa
Kaupungin internetsivut (japaniksi)
Biarmosuchia

| Biarmosuchia |
| --- | --- |
 Biarmosuchus tenerin luuranko
 Permikausi Guadalupe - Loping  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Lahko::  Terapsidit Therapsida
Alalahko::  †Biarmosuchia  Sigogneau-Russell, 1989
Synonyymit
 Eotitanosuchia  Phthinosuchia 
Heimot
 †Biarmosuchidae  †Burnetiidae  †Eotitanosuchidae  †Hipposauridae  †Ictidorhinidae  †Niaftasuchidae  †Phthinosuchidae  †Rubidginidae 
Katso myös
   Biarmosuchia Wikispeciesissä   Biarmosuchia Commonsissa 
Infobox OKNimi-testi OK: 
Biarmosuchia (tunnetaan myös nimillä Eotitanosuchia ja Phthinosuchia) on sukupuuttoon kuollut terapsidien alalahko. Siihen kuuluu keskisellä ja myöhäisellä permikaudella eläneitä pieniä ja keskikokoisia lihansyöjiä. Niiden fossiileja on löydetty Venäjältä ja Etelä-Afrikasta.
Ominaisuudet

Biarmosuchialle ei tunnetä selväpiirteisiä yhdistäviä omia ominaisuuksia, vaan sitä määrittävät tekijät ovat terapsidien primitiivisten piirteiden lisäksi myös jotkin varhaisempien Sphenacodontia-kehityslinjan synapsidien ominaisuudet. Näitä ominaisuuksia ovat muun muassa, se että leukalihaksien kiinnittymiseen liittyvä ohimoaukko on esimerkiksi Biarmosuchialla pienehkö. Lisäksi niiden alaleuka kiinnittyy yläleukaan yksinkertaisella os quadratum- ja os articulare -luiden välisellä liitoksella. Kulmahampaat ovat suuremmat kuin varhaisemmilla synapsideilla, mutta tätä taemmat hampaat eivät juuri varhaisempien synapsidien vastaavista eronneet.
Tästä syystä voikin olla ettei Biarmosuchia kokonaisuudessaan ole oikea erillinen terapsidien kehityslinja, vaan että se olisi muiden terapsidien suhteen parafyleettinen, eli muut terapsidien ryhmät olisivat polveutuneet siitä. Jos asia on näin, niin se tarkoittaisi sitä ettei Biarmosuchiaa voisi nykyisin käytetyn kladistisen luokittelun mukaan pitää varsinaisena taksonomisena ryhmänä, sillä osa sen jäsenistä olisi läheisempää sukua muille terapsdeille kuin toisille Biarmosuchian jäsenille.
Biarmosuchiaan luokitellulle kehityslinjalle Burnetiamorpha ovat tyypillistä kallon paksuuntunut luu ja siihen liittyvät sarvimaiset ulokkeet.
Luokittelu

Ensimmäisenä löydetyt nykyisin Biarmosuchiaan luokitellut terapsidit luokiteltiin alun perin yhteen heimoon, ”Ictidorhinidae” jota pidettiin Gorgonopsian alaryhmänä. Sigogneau-Russell korjasi näiden terapsidien luokittelua vuonna 1989 erottaen ne neljään eri heimoon, jotka olivat: Biarmosuchidae (muun muassa Biarmosuchus), Hipposauridae (mm. Hipposaurus ja Lycaenodon), Ictidorhinidae (mm. Ictidorhinus, Lemurosaurus ja Rubidgina), sekä Burnetiidae (mm. Burnetia, Proburnetia ja Styracocephalus).
Lisäksi hän otti käyttöön nimityksen Biarmosuchia samana vuonna, erottaen nämä heimot Gorgonopsiasta omaksi ryhmäkseen. Nykyisin tätä luokitusta on vielä hieman muutettu uusien tutkimustulosten pohjalta, esimerkiksi osa Sigogneau-Russellin samaan heimoon luokittelemista terapsideista on siirretty pois niiden sukulaisuussuhteiden selvittyä paremmin. Styracocephalusin on esimerkiksi havaittu kuuluvan Dinocephaliaan.
Biarmosuchiaa pidetään yleensä kaikista terapsidien suuremmista alaryhmistä ”primitiivisimpänä” (vielä primitiivisempiä ovat Tetraceratops ja Raranimus), eli se olisi ensimmäisenä yhteisestä kantamuodosta eronnut useampilajinen terapsidien kehityslinja. Kuitenkin osassa tutkimuksista sen on arvioitu olevan läheistä sukua Gorgonopsialle, sillä Biarmosuchialla ja Gorgonopsialla on havaittu joitakin yhdistäviä kallontakaisen luurangon ominaisuuksia.
Kladi: Synapsida (synapsidit)
Kladi: Sphenacodontia
Lahko: Therapsida (terapsidit)
Alalahko: Biarmosuchia
Suku: Herpetoskylax
Suku: Lycaenodon
Suku: Rubidgina
Heimo: Biarmosuchidae
Suku: Biarmosuchus
Suku: Biarmosuchoides
Heimo: Eotitanosuchidae
Suku: Eotitanosuchus
Suku: Ivantosaurus
Heimo: Hipposauridae
Suku: Hipposaurus
Suku: Hipposauroides
Suku: Pseudhipposaurus
Heimo: Ictidorhinidae
Suku: Ictidorhinus
?Heimo: Microuraniidae
?Suku: Microurania
?Heimo: Niaftasuchidae
?Suku: Niaftasuchus
?Heimo: Phthinosuchidae
?Suku: Phthinosuchus
Kladi: Burnetiamorpha
Suku: Lemurosaurus
Suku: Lobalopex
Suku: Lophorhinus
Heimo: Burnetiidae
Suku: Bullacephalus
Suku: Burnetia
Suku: Niuksenitia
Suku: Paraburnetia
Suku: Proburnetia
Luokittelu > Fylogenia

Rubidge & Sidor (2001):
E. Amson & M. Laurin (2011):
Sidor & Welman (2003):
Aiheesta muualla

Therapsida: Biarmosuchia Palaeos.com (englanniksi)
Herpetoskylax